ALCUNE POESIE PEI SOCJ 
3 
VESPERARUM SIC1LIENSIUM 
POETICA COMMENTATIO. 
ODE. 
Longum superbis edite turribus 
Sonum, rubescens nascitur Hesperus 
Sacra aera! percussis et auris 
Assonuit fremebunda virtus. 
Immane fatum luctibus horridum 
Oris Sicanis acrins incubat; 
Sonum date, et casus repenti 
Vertite funereos triumpho! 
Injuriosis hausta doloribus 
Sicana tellus turbida conflagrat, 
Exempla, Northmannique Regis 
Usque memor benefacta quaerens. 
Irritat iras Gallicus insolens 
Linguis lacessens cuncta dicacibus, 
Gestitque fatalem nefandis 
Flagitiis maculare terram. 
Quid non scelestis abstrahit unguibus? 
Contundit omnes, omnia et arrogat; 
Nec templa Divorum superbas 
Sancta queunt cohibere cristas. 
Galli petulci turpia vis jubens 
Effraenis urbis luxuriat viis; 
Et Virgo ceu mitis columba 
Turpe fugit tremefacta monstrum. 
Tot pulsa damnis Gens Sicula impotens 
Irae furorem pectore combibit, 
Excussa dum probris, suisque 
Luctibus exoriatur ultrix. 
Stat Corradini Spiritus infremens; 
Saevique manes Manfredii increpant 
Tot saeva perpessos, sacrumque 
Pro Patria injiciunt furorem. 
Inulta alit Costantia flebilis 
Vulnus per artus immedicabile, 
Patrisque fortunas revolvit 
Sollicitis agitata curis. 
Longis ab oris pervigil, anxia 
Casus Triquetrae prospicit improbos, 
Fixa haeret, obtutuque pendit 
Fata novis revoluta rebus. 
Compesce sensus o Pia concitos! 
Te vota signant! Stella Aragoniae 
lam luce praefulgens per axem 
Alma plagis Siculis renidet. 
Vis urget audax motibus arduis 
Quo plus repressa eo magis insilit; 
Motusque maturans supremos 
Consiliis, animoque pollens 
Unus tot ausis Prochita praevalet. 
Arcana perstant credita Patribus; 
Mens una sic omnes vel unus 
Spiritus intus agit, movetque — 
Mira arte cantus faedera Principum 
Orditur audax, gratiam et aucupat, 
Plebisque ferventis potenti 
Imperio moderatur iras. 
